Tydsverloopvideo van Muizenberg-brandSkermskoot uit die video Die gebruiker jasonkamera het ŉ verstommende tydsverloopvideo van die brand wat tans by Muizenberg in Kaapstad woed, op YouTube gelaai. Die video is Sondagaand tussen ongeveer 19:40 en 21:30 geneem. Maroela Media het vroeër berig brandbestryders gaan deurnag moet werk om seker te maak dat die brand wat in Muizenberg ontstaan het, onder beheer bly. Die brand het Sondagoggend net na 02:00 in Muizenberg bo Boyesrylaan begin en is aangevuur deur sterk wind. Die brand het intussen ook na Ou Kaapseweg, Chapmanspiek, Houtbaai en Tokai versprei. Lees meer oor die bergbrand op Maroela Media.